CELEX: E2022P0003
Language: hu
Date: 2022-01-28 00:00:00
Title: Az EFTA Felügyeleti Hatóság által 2022. január 28-án Izland ellen benyújtott kereset (E-3/22. sz. ügy) 2022/C 114/05

2022.3.10.   
            
            
               HU
            
            
               Az Európai Unió Hivatalos Lapja
            
            
               C 114/6
            
         
      Az EFTA Felügyeleti Hatóság által 2022. január 28-án Izland ellen benyújtott kereset
      (E-3/22. sz. ügy)
      (2022/C 114/05)
      Az EFTA Felügyeleti Hatóság 2022. január 28-án keresetet nyújtott be az EFTA-Bíróságon Izland ellen. Az EFTA Felügyeleti Hatóságot (Avenue de Arts 19H, B-1000 Brüsszel, Belgium) meghatalmazotti minőségben Ingibjörg-Ólöf Vilhjálmsdóttir, Ewa Gromnicka, és Catherine Howdle képviseli.
      Az EFTA Felügyeleti Hatóság a következők megállapítására kéri az EFTA-Bíróságot:
      Azáltal, hogy
      
                  a)
               
               
                  az EGT-megállapodás I. mellékletében említett egyedi és ágazati kiigazításokkal az EGT-megállapodáshoz igazított és módosított, a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról és az 1774/2002/EK rendelet hatályon kívül helyezéséről szóló, 2009. október 21-i 1069/2009/EK európai parlamenti és tanácsi rendelet 12. cikke c) pontjával, 13. cikke c) pontjával és 14. cikke c) pontjával ellentétben nem akadályozta meg az elhullott állatok, a 3. kategóriába tartozó, vágóhídon keletkezett hulladékok, valamint a házi vágásból származó hulladékok engedélyezett izlandi hulladéklerakókban előzetes feldolgozás nélküli közvetlen ártalmatlanítását,
                  valamint
               
            
                  b)
               
               
                  az 1069/2009/EK rendelet 19. vagy 20. cikkében említett feltételek teljesítése nélkül az 1069/2009/EK rendelet 12., 13. és 14. cikkével ellentétben az elhullott állatok és a házi vágásból származó hulladékok (beleértve az 1. kategóriába tartozó, különleges fertőzési veszélyt jelentő anyagok) helyszíni elföldelését,
               
            Izland nem teljesítette az alábbiakra vonatkozó kötelezettségeit:
      
                  a)
               
               
                  az 1069/2009/EK rendelet 4. cikke (3) bekezdése értelmében hatósági ellenőrzési rendszer fenntartása annak ellenőrzése céljából, hogy az érintett üzemeltetők teljesítik-e az állati melléktermékek ártalmatlanítására az 1069/2009/EK rendeletben előírt követelményeket;
               
            
                  b)
               
               
                  az 1069/2009/EK rendelet 4. cikke (4) bekezdésének b) pontja értelmében a területén megfelelő rendszer működtetése, amely biztosítja, hogy az állati melléktermékeket az 1069/2009/EK rendelettel összhangban ártalmatlanítják; valamint
               
            
                  c)
               
               
                  a szükséges intézkedések megtétele annak ellenőrzése érdekében, hogy az érintett üzemeltetők megfelelnek-e az állati melléktermékek ártalmatlanítására vonatkozó kötelezettségeiknek az EGT-megállapodás I. mellékletében említett egyedi és ágazati kiigazításokkal az EGT-megállapodáshoz igazított és módosított, a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról szóló 1069/2009/EK európai parlamenti és tanácsi rendelet végrehajtásáról, valamint a 97/78/EK tanácsi irányelvnek az egyes minták és tételek határon történő állat-egészségügyi ellenőrzése alóli, az irányelv szerinti mentesítése tekintetében történő végrehajtásáról szóló, 2011. február 25-i 142/2011/EU bizottsági rendelet 32. cikkének (1) bekezdése értelmében.
               
            
         Jogi és ténybeli háttér, valamint hivatkozott jogalapok:
      
      
                  —
               
               
                  A jelen kérelemmel az EFTA Felügyeleti Hatóság annak megállapítását kéri, hogy Izland megszegte az EGT-jog szerinti kötelezettségeit az állati melléktermékek, különösen az elhullott állatok, a vágóhídon keletkezett hulladékok, valamint a házi vágásból származó hulladékok ártalmatlanítására vonatkozóan.
               
            
                  —
               
               
                  Azon kötelezettségszegésekre, amelyek a kérelem tárgyát alkotják, az EFTA Felügyeleti Hatóság által 2013. szeptemberében végzett tényfeltáró látogatásán derült fény. Annak ellenére, hogy az izlandi hatóságok elismerték a hiányosságokat, 2018. júniusában újabb EFTA látogatásra került sor, és több mint kilenc évig kiterjedt levélváltás zajlott Izlandnak azon szándékát tekintve, hogy megfeleljen az előírásoknak, ezen kötelezettségszegések még mindig fennállnak.
               
            
                  —
               
               
                  Az EFTA Felügyeleti Hatóság annak megállapítását kéri, hogy azáltal, hogy nem akadályozta meg az elhullott állatok, a 3. kategóriába tartozó, vágóhídon keletkezett hulladékok, valamint a házi vágásból származó hulladékok engedélyezett hulladéklerakókban előzetes feldolgozás nélküli közvetlen ártalmatlanítását, valamint az elhullott állatok és a házi vágásból származó hulladékok (beleértve az 1. kategóriába tartozó, különleges fertőzési veszélyt jelentő anyagok) helyszíni elföldelését, az ilyen ártalmatlanításra vonatkozó jogszabályi feltételeknek való megfelelés hiányában, Izland nem teljesítette az 1069/2009/EK rendeletből és a 142/2011/EU bizottsági rendeletből eredő kötelezettségeit.